วอลุ่มปริศนาดัน DELTA พุ่งแรง 17% ไม่หวั่น “ตลท.” เตือนราคาผันผวนสูง
วอลุ่มปริศนาดัน DELTA พุ่งแรง 16% ไม่หวั่น "ตลท." เตือนราคาผันผวนสูง โดย ณ เวลา 16.16 น. ราคาอยู่ที่ระดับ 616 บาท บวก 88 บาท หรือ 16.67% สูงสุดที่ระดับ 634 บาท ต่ำสุดที่ระดับ 530 บาท ด้วยมูลค่าการซื้อขาย 5.25 พันล้านบาท
5 ม.ค. 2564

ผู้สื่อข่าวรายงานว่า ราคาหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 16.16 น. อยู่ที่ระดับ 616 บาท บวก 88 บาท หรือ 16.67% สูงสุดที่ระดับ 634 บาท ต่ำสุดที่ระดับ 530 บาท ด้วยมูลค่าการซื้อขาย 5.25 พันล้านบาท

อย่างไรก็ดี ก่อนหน้านี้ ตลาดหลักทรัพย์แห่งประเทศไทย (ตลท.) ได้ขอให้ผู้ลงทุนใช้ความระมัดระวังในการซื้อขายหลักทรัพย์ บริษัท เดลต้า อีเลคโทรนิคส์  (ประเทศไทย) จำกัด (มหาชน) หรือ DELTA เนื่องจากในช่วงสัปดาห์ที่ผ่านมาสภาพการซื้อขายมีความผันผวนสูง โดยราคาปรับตัวจาก 378 บาท ขึ้นไปสูงสุดที่ 838 บาท และปิดเที่ยงวันนี้ที่ 474 บาท ด้วยมูลค่าซื้อขายสูงเฉลี่ยอยู่ที่ประมาณ 8,000 ล้านบาทต่อวัน
ทั้งนี้ ที่ผ่านมา DELTA ได้มีการชี้แจงต่อ ตลท.เมื่อวันที่ 28 ธันวาคม 2563 เมื่อเวลา 8.33 น.ว่าไม่มีพัฒนาการสำคัญใด ๆ ซึ่งอาจส่งผลกระทบต่อปริมาณและราคาการซื้อขายหลักทรัพย์ของบริษัท และ ตลท.อยู่ระหว่างติดตามและตรวจสอบสภาพการซื้อขายอย่างใกล้ชิด จึงขอให้ผู้ลงทุนใช้ความระมัดระวังและพิจารณาปัจจัยพื้นฐาน ประกอบกับสภาพการซื้อขายของ DELTA ก่อนการตัดสินใจลงทุนด้วย
อนึ่ง วันนี้ราคาหุ้น DELTA ปิดเช้ายังคงมีความผันผวนต่อเนื่อง โดยเปิดตลาดที่ 444 บาท ก่อนดีดตัวขึ้นไปแตะระดับสูงสุดที่ 566 บาท ขณะที่ระหว่างซื้อขายภาคเช้าทำระดับต่ำสุดที่ 442 บาท อย่างไรก็ตาม เมื่อปิดตลาดช่วงเช้าราคามาอยู่ที่ 474 บาท เพิ่มขึ้น 36 บาท หรือ 8.22% จากระดับปิดวานนี้